
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Αναγκαστική απαλλοτρίωση ακινήτου που βρίσκεται στη 


θέση «ΒΡΑΥΡΩΝΑ» Αττικής για αρχαιολογικούς σκο¬ 
πούς... 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΜΝΟΣ» Εφταλούς Μήθυμνας νήσου Λέσβου 
μπροστά στην ιδιοκτησία ΒΑΤΗ ΠΑΠΑΓΕΩΡΓΙΟΤ - ΚΑ- 
. ΜΠΕΡΗ - ΤΑΚΑ Ν. Λέσβου. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 


Τροποποίηση του ρυμοτομικού σχεδίου πόλης στην περιοχή της Κα- 
λαμίτσας πόλης Καβάλας (Ο.Τ. 226). 3 

Τροποποίηση του ρυμοτομικού σχεδίου πόλης στην περιοχή 
της Καλαμίτσας πόλης Καβάλας (Ο.Τ. 113, 151, 

153 και 71). 4 

Τροποποίηση του ρυμοτομικού σχεδίου πόλης στην περιοχή 
της Καλαμίτσας πόλης Καβάλας (Ο.Τ. 213, 221, 

222, 223α και 224). 5 

Τροποποίηση της 2547/86 απόφασης του Νομάρχη Καρδίτσας κα¬ 
θορισμού όρων και περιορισμών δόμησης στον οικισμό Καππα- 
δοκικό του Ν. Καρδίτσας. 6 


Αναστολή εφαρμογής της απόφασης 811/17.2.89 του Νομάρχη 
Λάρισας μέχρι 30.4.89. 

Έγκριση τοπικού ρυμοτομικού σχεδίου στο Σταυρό Φαρσάλων Ν. 
. Λάρισας... 


Αριθ. 1681 (1) 

Αναγκαστική απαλλοτρίωση ακινήτου που βρίσκεται στη θέση «ΒΡΑΥ¬ 
ΡΩΝΑ» Αττικής για αρχαιολογικούς σκοπούς. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» καθώς και τις διατάξεις του Β.Δ. 139/71 «περί αρμοδιότητος των 
Νομαρχών προς κήρυξιν αναγκαστικών τινών απαλλοτριώσεων». 

2. Τις διατάξεις του άρθρου 1 του Νόμου ΒΡΞΖ/1893, σε συνδυασμό με 
το άρθρο 17 του Ν,Δ. 1521/1942 «περί αναγκαστικής απαλλοτρίωσης 
(ακινήτων προς συντήρησιν ή ανεύρεσιν αρχαιοτήτων». 

3. Την σύμφωνη γνώμη του Αρχαιολογικού Συμβουλίου, που εκφρά¬ 
στηκε με την αριθ. 17/86 πράξη του. 

4. Το αριθ. Φ. 109/3774/26.1.89 έγγραφο του Υπουργείου Πολιτι¬ 
σμού, αποφασίζουμε: 

Κηρύσσουμε την αναγκαστική απαλλοτρίωση, λόγω δημόσια ωφέλειας, 
έκτασης 251,75 μ 2 , που βρίσκεται στη θέση «ΒΡΑΥΡΩΝΑ» Αττικής, για 
αρχαιολογικούς σκοπούς και ειδικότερα για την προστασία, συντήρηση και 
ανάδειξη του αρχαιολογικού χώρον Βραυρώνας. 

Η απαλλοτριούμενη έκταση φαίνεται με τα στοιχεία Α-Β-θ-Η-Α στο 
κτηματολογικό διάγραμμα και τον επ’ αυτού κτηματολογικό πίνακα του 
μηχανικού Ν. Βλάχου που θεωρήθηκε την 6.12.1988 από τον Δ/ντή Απο¬ 
τυπώσεων και ΣυντηρήΑεως κτιρίων του Υπουργείου Πολιτισμού και Επι¬ 
στημών. 

Στην απαλλοτριούμενη έκταση δικαιώματα κυριότητας προβάλλει ο 
Μπούκης Κωνσταντίνος. 

Η απαλλοτρίωση κηρύσσεται υπέρ του Ελληνικού Δημοσίου με δαπάνες 
του Ταμείου Αρχαιολογικών Πόρων και Απαλ/σεων. · 

Η απόφαση αυτή να δημοσιευθεί στην Εφημερίδα της Κυβερνήσεως. 
Αγία Παρασκευή, 16 Μαΐου 1989 
Ο Νομάρχης 

8 ΓΙΑΝΝΗΣ ΣΑΒΑΛΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 266 (2) 

Καθορισμός των ορίων του αιγιαλού και δημιουργία ζώνης παραλίας ατη 

θέση «ΜΝΟΣ» Εφταλούς Μήθυμνας νήσου Λέσβου μπροστά στην ιδιο¬ 
κτησία ΒΑΤΗ ΠΑΠΑΓΕΩΡΓΙΟΪ - ΚΑΜΠΕΡΗ - ΤΑΚΑ Ν. Λέσβου. 

Ο ΝΟΜΑΡΧΗΣ ΛΕΣΒΟΥ 

Έχοντες υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με τις 
διατάξεις: α) Του άρθρου 13 του Ν. 1078/1980 και β) Του άρθρου του Ν. 
1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 0.208/ 
'ΐ81/26.4.1982 (ΦΕΚ 214/Β'/26.4.1982) κοινής απόφασης των 
Υπουργών Προεδρίας της Κυβέρνησης και Οικονομικών «αναμόρφωση 
Συλλογικών Οργάνων Γνωμοδοτικής και Αποφασιστικής Αρμοδιότηταις 
του Υπουργείου Οικονομικών». 

3. Την από 11.10.1988 έκθεση της επιτροπής καθορισμού των ορίων 
του αιγιαλού και παραλίαις και θέσεων αμμοληψίας», που καθόρισε τα όρια 
του αιγιοιλού και της παραλίου στην περιοχή «ΜΝΟΣ» Εφταλούς Μήθυμνας 
νήσου Λέσβου μπροστά στην ιδιοκτησία ΒΑΤΗ ΠΑΠΑΓΕΩΡΓΙΟΥ - ΚΑ¬ 
ΜΠΕΡΗ - ΤΑΚΑ και το από Ιούλιο 1988 τοπογραφικό διάγραμμα με κλί- 
μακα 1:500 του Τοπογράφου Μηχανικού Μιχαήλ I. Χατζέλλη, που θεωρή¬ 
θηκε στις 12.9.88 από τη Δ/νση Τεχνικών Υπηρεσιών της Νομαρχίας Λέ¬ 
σβου και συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυπώ¬ 
θηκε στο Φ. 544.5/79/89 Σ. 275/6 Μαρτίου 1989 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 97/ 
Α’/55) «περί διοικητικής αποκεντρώσεως» σε συνδυασμό με τις διατάξεις 
του από 28.6.1955 Β.Δ. «περί εξαιρέσεως από της κατά το άρθρο 1 παρ. 1 
του Ν. 3200/55 οφμοδιότητος των Νομαρχών, αντικειμένων τινων αρμο- 
διότητος του Υπουργού Οικονομικών», του Β.Δ. 704/70 και του άρθρου 1 
παρ. 5 του Π.Δ. 71/84 «μεταβίβαση αρμοδιοτήτων του Υπουργού Οικονο¬ 
μικών στους Νομάρχες και στις περιφερειακές αρχές διανομαρχιακού επιπέ¬ 
δου», αποφασίζουμε: 

1. Επικυρώνουμε την από 11 Οκτωβρίου 1988 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμοληψίαις, 
καθώς και το από Ιούλιο 1988 τοπογραφικό διάγραμμα, που τη συνοδεύει, 
το οποίο συντάχθηκε από τον Τοπογράφο Μηχανικό Μιχαήλ I. Χατζέλλη 
με κλίμακα 1:500 και θεωρήθηκε την 12.9.1988 από την Δ.Τ.Υ. Ν. Λέ¬ 
σβου επί του οποίου η πιο πάνω Επιτροπή, καθόρισε τα όρια του αιγιαλού, 
με κόκκινη γραμμή στη θέση «ΜΝΟΣ» Εφταλούς, Μήθυμνας Ν. Λέσβου 
μπροστά από την ιδιοκτησία των ΒΑΤΗ - ΠΑΠΑΓΕΩΡΓΙΟΥ ΚΑΜΠΕΡΗ 
- ΤΑΚΑ και τα όρια της παραλίας με κίτρινη γραμμή στην ίδια θέση. 

Η απόφαση αυτή, με την έκθεση της επιτροπής και το διάγραμμα, να δη- 
μοσιευθούν στην Εφημερίδα της Κυβερνήοεως. 

Μυτλήνη, 16 Μαΐου 1989 

Ο Νομάρχης 
ΜΙΧΑΗΛ ΣΠΑΤΙΩΤΗΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίαις (άρθρο 74 Π.Δ. 
636/1977). 

Για τον καθορισμό το πρώτον των ορίων του αιγιαλού και της παραλίας 
στην περιοχή Δήμου Μήθυμνοις, Λέσβου προ της ιδιοκτησίας Β. ΒΑΤΗ, Γ. 


ΠΑΠΑΓΕΩΡΓΙΟΥ, Α. ΚΑΜΠΕΡΗ, Π. ΤΑΚΑ. 

Στη Μήθυμνα σήμερα στις 11.10.1988 ημέρα Τρίτη οι υπογεγραμμέ¬ 
νοι: 

1. Λάμπρος Παπολαμπρόπουλος, ΔΕΙ/Α’ Οικονομικός Έφορος Μήθυ- 

μνας ως πρόεδρος. > 

2. Νικόλαος Ψαρρός, Διευθυντής της Δ/νσης Τεχνικών Υπηρεσιών Νο¬ 
μού Λέσβου ως μέλος και 

3. Μ. Παριάρος, Ανθ/ρχος Λ.Σ. ως μέλος, που αναπληρεί τον Λιμε¬ 
νάρχη Μυτλήνης, ο οποίος είναι το τακτικό μέλος και ο οποίος δεν μετείχε 
στην παρούσα συνεδρίαση λόγω κωλύματος, αποτελούντες την Επιτροπή 
«Καθορισμού ορίων αιγιαλού και παραλίαις και θέσεων αμμοληψίας», δυνά¬ 
μει του άρθρου 74 του Π.Δ. 636/1977 και της υπ’ αρ. 2881/30.3.1988 
αποφάσεως του Νομάρχη Λέσβου, συγκληθείσα κατόπιν προσκλήσεως του 
Οικονομικού Εφόρου Μήθυμνας, μεταβήκαμε επι τόπου στην προαναφερό- 
μενη περιοχή κατά την 11.10.1988 και προβήκαμε, επί του τοπογραφικού 
διαγράμματος, στον καθορισμό των ορίων του αιγιαλού και της παραλίας. 

Αφού λάβαμε υπ’ όψιν μας: 

1. Ότι ο καθορισμός των ορίων του αιγιολού και της παραλίοις στην πα¬ 
ραπάνω περιοχή ζητήθηκε από τους Β. ΒΑΤΗ - Γ. ΠΑΠΑΓΕΩΡΓΙΟΥ, Α. 
ΚΑΜΠΕΡΗ, Π. ΤΑΚΑ. 

2. Το τοπογραφικό και υψομετρικό διάγραμμα, με κλίμακα 1:500, που 
συνέταξε από τον Ιούλιο του 1988 ο Τοπογράφος Μηχανικός Μιχαήλ Χατ- 
ζέλλης, το οποίο είναι ηλεγμένο, για την ακρίβεια της αποτυπώσεως και θε¬ 
ωρημένο από τον Διευθυντή της Διεύθυνσης Τεχνικών Υπηρεσιών Ν. Λέ¬ 
σβου με ημερομηνία 12.9.1988. 

3. Τις διατάξεις του Α.Ν. 2344/1940 όπως αυτός τροποποιήθηκε και 
συμπληρώθηκε και τις διατάξεις του Ν. 1337/1983 και τις σχετικές προς 
τούτον υπ’ αριθ. Δ. 3474/970 ΠΟΛ. 105 από 29.7.1983 και Ν. 505/ 
253 ΠΟΛ 69 από 30.3.1984 διαταγές του Υπουρ. Οικονομικών. 

4. Την εκ του επιτόπιου μεταβάσεως στην παραπάνω περιοχή, σχηματι- 
σθείαα αντληψη περί του πλάτους της βρεχομένης ζώνης της ξηράς και λοι¬ 
πών συναφών στοιχείων ήτοι: 

α) Ότι η ακτή είναι βραχώδης. 

β) Ότι οι άνεμοι είναι συνήθως Β ΒΑ εντάσεως 5-6 μποφώρ, αποφασί¬ 
ζει: 

Καθορίζει επί του ως άνω τοπογραφικού διαγράμματος:. 

1. Με συνεχή κόκκινη πολυγωνική γραμμή την οριογραμμή του αιγια- 
λού, υπό τα στοιχεία 1-2-3-4....27. 

2. Με συνεχή κίτρινη πολυγωνική γραμμή την οριογραμμή της παραλίας 

ως εμφαίνεται στο τοπογραφικό διάγραμμα με τα στοιχεία 1’-2’-3'- 
4'.27’. 

Η ανωτέρω γραμμή της παραλίας είναι παράλληλη προς την ως άνω κα- 
θορισθείσα γραμμή του αιγιαλού και σε απόσταση 10 μ. από αυτήν, για να 
εξυπηρετηθούν οι σκοποί της παραγράφου 1 του άρθρου 7 του Α.Ν. 2344/ 
1940. 

Οι κορυφές των οριογραμμών ορίζονται δια συντεταγμένων εξαρτωμέ- 
νων εκ του κρατικού δικτύου ή δια εξασφαλίσεων. 

3. Η οριογραμμή τού αιγιαλού δεν παρακάμπτει τα εν αυτήν τυχόν υπάρ¬ 
χοντα κτίσματα. 

4. Δεν βρέθηκαν στοιχεία για την ύπαρξη παλαιού αιγιαλού. 

Η Επιτροπή 

Ο Πρόεδρος Τα Μέλη 

Λ. ΠΑΠΑΛΑΜΠΡΟΠΟΥΛΟΣ Ν. ΨΑΡΡΟΣ, Μ. ΠΑΡΙΑΡΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3178 (3) 

Τροποποίηση του ρυμοτομικού σχεδίου πόλης στην περιοχή της Καλα- 
μίτσας πόλης Καβάλας (Ο.Τ. 226). 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους», όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 «Έγκριση τροποποιήσεων σχεδίων πό¬ 
λεων και καθορισμός όρων δόμησης από τους Νομάρχες» (ΦΕΚ 70/ 
Α'/5.6.1986). 

4. Το από 18.12.1985 Π.Δ. (ΦΕΚ 30/Δ'/13.2.1986) έγκρισης 
του ρυμοτομικού σχεδίου στην περιοχή της Καλαμίτσας Καβάλας. 

5. Την αρϊθ. 306/10.6.1988 απόφαση του Δημ. Συμβουλίου. 

6. Την αριθ. 30/98/17.4.1989 γνωμοδότηση του Συμβ. Χ.Ο.Π. 
Ν. Καβάλας, αποφασίζουμε: 

1. Εγκρίνουμε την τροποποίηση του εγκεκριμένου ρυμοτομικού σχε¬ 
δίου πόλης Καβάλας στην περιοχή της Καλαμίτσας Ο.Τ. 226 και όπως 
φαίνεται στο συνημμένο διάγραμμα. 

2. Το υπόψη διάγραμμα θα αναρτηθεί επί 20 ημέρες στο Γραφείο 
326 του Τμ. Π. και ΠΕ Ν. Καβάλας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Καβάλα, 24 Απριλίου 1989 
Ο Νομάρχης 

ΘΑΝΑΣΗΣ ΣΕΓΓΑΝΙΔΗΣ 

-♦- 

Αριθ. 3401 (4) 

Τροποποίηση του ρυμοτομικού σχεδίου πόλης στην περιοχή της Καλα¬ 
μίτσας πόλης Καβάλας (Ο.Τ. 113, 151, 153, και 71). 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους», όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 «Έγκριση τροποποιήσεων σχεδίων πό¬ 
λεων και καθορισμός όρων δόμησης από τους Νομάρχες» (ΦΕΚ 70/ 
Α-/5.6.1986). 

4. Το από 18.12.1985 Π.Δ. (ΦΕΚ 30/Δ713.2.1986) έγκρισης 
του ρυμοτομικού σχεδίου στην περιοχή της Καλαμίτσας Καβάλας. 

5. Την αριθμ. 93/7.3.1989 απόφαση του Δημ. Συμβουλίου. 

6. Την αριθμ. 31/99/17.4.1989 γνωμοδότηση του Συμβ. Χ.Ο.Π. 
Ν. Καβάλας, αποφασίζουμε: 

1. Εγκρίνουμε την τροποποίηση του εγκεκριμένου ρυμοτομικού σχε¬ 
δίου πόλης Καβάλας στην περιοχή της Καλαμίτσας Ο.Τ. 113, 151, 
153 και 71 και όπως φαίνεται στα συνημμένα διαγράμματα (1) και (2). 

2. Στό Ο.Τ. 151 τροποποιείται η αρτιότητα των οικοπέδων από ελά¬ 
χιστο πρόσωπο 12 μ. και εμβαδόν 300 τ.μ. σε ελάχιστο πρόσωπο 9 μ. 
και ελάχιστο εμβαδόν 240 τ.μ. 

3. Τα σχετικά διαγράμματα (1) και (2) θα αναρτηθούν επί είκοσι 
ημέρες στο Γραφείο 326 του Τμ. Π. και ΠΕ της Νομαρχίας Καβάλας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Καβάλα, 26 Απριλίου 1989 
Ο Νομάρχης 

ΘΑΝΑΣΗΣ ΣΕΓΓΑΝΙΔΗΣ 


Αριθ. 3179 (5) 

Τροποποίηση του ρυμοτομικού σχεδίου πόλης στην περιοχή της Καλα¬ 
μίτσας πόλης Καβάλας (Ο.Τ. 213, 221, 222, 223α και 224). 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους», όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) Έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 
μάρχες. 

4. Το από 18.12.1985 Π.Δ. (ΦΕΚ 30/Δ713.2.1986) έγκρισης 
του ρυμοτομικού σχεδίου στην περιοχή της Καλαμίτσας Καβάλας. 

5. Την αριθ. 81/14.2.1989 απόφαση του Δημ. Συμβουλίου. 

6. Την αριθ. 29/97/17.4.1989 γνωμοδότηση του Συμβ. Χ.Ο.Π. 
Ν. Καβάλας, αποφασίζουμε: 

1. Εγκρίνεται η τροποποίηση του ρυμοτομικού σχεδίου πόλης Καβά¬ 
λας στην περιοχή της Καλαμίτσας και στα Ο.Τ. 213, 221, 222, 223α 
και 224. 

Στα παραπάνω Ο.Τ. τίθεται ο χαρακτηρισμός Ο.Τ. IV και επιτρέπε¬ 
ται η ανέγερση κατοικιών εμπορικών καταστημάτων που εξυπηρετούν 
τις καθημερινές ανάγκες της περιοχής (είδη διατροφής, καταστήματα 
ψιλικών εμπορικά, φαρμακεία, καφενεία, εστιατόρια) και γραφεία. 

2. Το υπόψη διάγραμμα θα αναρτηθεί επί είκοσι ημέρες στο Γραφείο 
326 του Τμ. Π. και Π.Ε. Ν. Καβάλας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 2 Μαΐου 1989 
Ο Νομάρχης 

ΘΑΝΑΣΗΣ ΣΕΓΓΑΝΙΔΗΣ 

-♦- 

Αριθ. 1611 (6) 

Τροποποίηση της 2547/86 απόφασης του Νομάρχη Καρδίτσας καθο¬ 
ρισμού όρων και περιορισμών δόμησης στον οικισμό Καππαδοκικό 

του Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181/Δ'/3.5.85) περί 
τρόπου καθορισμού ορίων οικισμού της χώρας, κατηγορίες αυτών και 
καθορισμός όρων και περιορισμών δόμησης. 

2. Τις διατάξεις του από 14.2.87 Π.Δ. (ΦΕΚ 133/Δ723.2.87) 
που τροποποιεί το παραπάνω διάταγμα. 

3. Την αριθ. 2547/29.4.86 απόφαση του Νομάρχη Καρδίτσας με 
την οποία καθορίστηκαν τα όρια του οικισμού Καππαδοκικό. 

4. Την αριθ. 24/89 γνωμοδότηση του ΣΧΟΠ Ν. Καρδίτσας. 

5. Την Γ4Δ/15883/1903/8.2.1988 κοινή απόφαση «περί μη δη¬ 
μοσίευσης διαγραμμάτων», αποφασίζουμε: 

Τροποποιείται η αριθ. 2547/29.4.86 απόφασή μας καθορισμού 
ορίων του οικισμού Καππαδοκικού ως προς το όριο που καθορίζεται από 
τα σημεία (8, 9, 11,). Καθορίζονται τα όρια του οικισμού Καππαδο¬ 
κικό, όπως φαίνονται στους συνοδευτικούς χάρτες με κλίμακα 1:5000 
με τα σημεία (1,2.7, 8', 9', ΙΟ' 1Τ, ....19). 

Όσον αφορά την κατηγοριοποίηση και την αρτιότητα ισχύει η αριθμ. 
2547/86 απόφασή μας. 

Η απόφαση αυτή να δημοσιευτεί στην Εφημερίδα της Κυβερνήσεως, 
το δε διάγραμμα που τη συνοδεύει, που αποτελείται από ένα φύλλο σε 
κλίμακα 1:5.000, να αναρτηθεί στο ΤΠ και ΠΕ Ν. Καρδίτσας επί 20ή- 
μερο μετά την δημοσίευση της παρούσας απόφασης στην Εφημερίδα της 
Κυβερνήσεως. 

Καρδίτσα, 18 Απριλίου 1989 
Ο Νομάρχης 

ΜΙΧΑΛΗΣ ΧΡΥΣΟΧΟΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2875/3.5.1989 (7) 

Αναστολή εφαρμογής της απόφασης 811/17.2.89 του Νομάρχη Λάρι¬ 
σας μέχρι 30.4.89. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Την απόφαση 811/17.2.89 του Νομάρχη Λάρισας για την 
έγκριση της Πολεοδομικής μελέτης Αναθεώρησης του ρυμοτομικού 
σχεδίου Λάρισας στις ενότητες Α, Α1, Α2, Α3, Α4, Α5, Β3, Β4, Β5, 
Γ1, Γ2, Γ3, Γ4. 

2. Την απόφαση 9/89 του Δημοτικού Συμβουλίου Λάρισας περί της 
αναστολής εφαρμογής της ανωτέρω Απόφασης μέχρι 30.4.89. 

3. Τη γνωμοδότηση 141/5/26.4.89 του Συμβουλίου ΧΟΠ του Νο¬ 
μού επί του θέματος, αποφασίζουμε: 

Αναστέλλουμε την εφαρμογή της Απόφασης 811/17.2.89 του Νο¬ 
μάρχη Λάρισας μέχρι την 30.4.89. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 3 Μαΐου 1989 

Ο Νομάρχης 
ΔΗΜ. ΚΟΥΚΟΥΛΑΚΗΣ 


Αριθ. 1537 (8) 

Έγκριση τοπικού ρυμοτομικού σχεδίου στο Σταυρό Φαρσάλων Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις του από 17.7.1923 Ν.Δ. (ΦΕΚ 288Α’/23). 

2. Τις διατάξεις του από 2.4.85 Π.Δ. (ΦΕΚ 225/Δ'/85) «περί μεταβι- 
βάσεως αρμοδιοτήτων στους Νομάρχες». 

3. Τις διατάξεις του από 14.2.87 Π.Δ. (ΦΕΚ 133/Δ'/87) «περί τροπο¬ 
ποίησης του από 24.4.85 Π.Δ. (ΦΕΚ 181/Δ') και του από 20.8.85 Π.Δ. 
(ΦΕΚ 414/Δ>. 

4. Τις διατάξεις του Ν. 1577/85 περί ΓΟΚ 85. 

5. Την αριθ. 4/89 απόφαση Κοινοτικού Συμβουλίου Σταυρού Φαρσά¬ 
λων «περί έγκρισης τοπικού ρυμοτομικού σχεδίου (επέκταση του υπάρχο- 
ντος ρυμοτομικού σχεδίου)». 

6. Την αριθ. 111/3η/5.4.89 γνωμοδότηση του ΣΧΟΠ με την έγκριση 
κατά πλειοψηφία η επέκταση του ρυμοτομικού σχεδίου Σταυρού Φαρσάλων, 
αποφασίζουμε: 

Εγκρίνουμε το τοπικό ρυμοτομικό σχέδιο στο Σταυρό Φαρσάλων, σε κοι¬ 
νοτική έκταση του οικισμού το οποίο αποτελεί επέκταση του υπάρχοντος ρυ¬ 
μοτομικού σχεδίου, όπως αυτό φαίνεται στο τοπογραφικό διάγραμμα που 
συνοδεύει την παρούσα απόφαση. 

Αυτή η απόφαση μαζί με το τοπογραφικό διάγραμμα του τοπικού ρυμο¬ 
τομικού σχεδίου, να αναρτηθεί στο Κοινοτικό κατάστημα Σταυρού για 15 
ημέρες, ύστερα από τη δημοσίευσή της στην Εφημερίδα της Κυβερνήσεως 
για ενημέρωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 19 Απριλίου 1989 
Ο Νομάρχης 
ΔΗΜ. ΚΟΥΚΟΥΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


